156 Mycomycetes 



ikke er tydelig. Det synes at være et fælles Karaktertræk for 

 Mykomyceterne, at Hyfernes Tværvægge har en median Pore, 

 ligesom hos Florideerne. Ikke sjældent forekommer Sammensmelt- 

 ninger, Fusioner, mellem Celler i samme eller forskellige Hyfer. 

 Sværmesporangier forekommer ikke og typiske Sporangier 

 med mange ubevægelige Sporer (Aplanosporangier) kun hos nogle 

 faa (Hemiasci). Ligeledes mangler hvilende Zygoter (Zygosporer 

 og Oosporer). Derimod forekommer meget almindeligt Konidier, 

 især hos Askomyceterne, og Oidier og Klamydosporer har 

 ogsaa en stor Udbredelse, særlig hos Basidiomyceterne. Foruden 

 disse ogsaa hos Fykomyceterne forekommende Sporeformer op- 

 træder hos Mykomyceterne to for disse ejendommelige Slags 

 Sporer nemlig Askosporer og Basidiesporer, og dertil sva- 

 rende Sporesække eller Asci og Basidier, karakteristiske for 

 de to Underklasser, Ascomycetes og Basidiomycetes. I Spore- 

 sækken dannes ved fri Celledannelse typisk 8 Sporer, som i Al- 

 mindelighed frigøres ved Udkastning af Sporesækken, hvis Proto- 

 plasma ikke opbruges ved Sporedannelsen. Basidien danner 

 ligeledes et bestemt Antal, sædvanlig 4, Sporer, som opstaar ved 

 Afsnøring paa Enden af lige saa mange stilkformede Udposninger 

 fra Basidien. Ogsaa her bliver der noget Protoplasma tilbage i 

 Basidien, og Sporerne afkastes oftest med en vis Kraft. Fælles for 

 Ascus og Basidie er, at de ved deres Anlæggelse indeholder to 

 Kærner, som snart smelter sammen („Karyogami"). Senere under- 

 gaar Fusionskærnen en Reduktionsdeling, og der opstaar henholds- 

 vis 8 og 4 Kærner med enkelt Kromosomeantal, hvorefter Spore- 

 dannelsen finder Sted. Disse Sporeformer danner Afslutningen 

 paa og betegner det højeste Trin af disse Svampes Udvikling. 

 De dannes, undtagen hos de laveste Former, ikke direkte paa My- 

 celiet, men paa eller i et Frugtlegeme, som staar i bestemt 

 Modsætning til dette og har en mere kompliceret Bygning. Det 

 bærer et større Antal Sporesække eller Basidier, som gærne er 

 tæt sammenstillede i Hymenier eller Sporelejer. I nogle Tilfælde 

 finder en Kønsproces Sted ved Frugtlegemets Anlæggelse; i hvil- 

 ken Udstrækning dette foregaar, er endnu et omstridt Spørgs- 

 maal. Mykomyceterne kan deles i to Underklasser, Ascomycetes 

 og Basidiomycetes. Som en særskilt Afdeling udskilles de paa 

 Alger snyltende Svampe, Laverne eller Lichenes. 



